E ardhmja e opozitës ruse pa udhëheqësin Alexey Navalny 
 Udhëheqësi i opozitës ruse transferohet në burg për 2 vite e gjysmë 
Kanë kaluar dy muaj që nga dita kur udhëheqësi i opozitës ruse Alexey Navalny u kthye në shtëpi pas një trajtimi të gjatë mjekësor në Gjermani nga helmimi, një sulm që rezultoi pothuajse vdekjeprurës. Zoti Navalny dhe qeveritë perëndimore fajësojnë autoritetet ruse për tentativë vrasjeje, akuza që janë mohuar nga Kremlini. Megjithatë, një gjykatë ruse e dënoi kritikun Navalny me më shumë se dy vite e gjysmë burg, nën pretendimet se shkeli një dënim me kusht. Kjo ka vënë në pikëpyetje të ardhmen e opozitës ruse, nëse ajo do të arrijë të mbijetojë pa udhëheqësin e saj. Qarku Vladimir ndodhet më pak se 100 kilometra larg Moskës. Burgu ku Alexey Navalny pritet të qëndrojë për të paktën dy vite e gjysmë, thuhet se është më i ashpri në Rusi. Kjo është vetëm një nga mënyrat që qeveria shfyrtëzon për të ushtruar presion mbi figurën e opozitës dhe të tjerë që kërkojnë ndryshime politike. Kandidatët e opozitës dhe deputetët komunalë u mblodhën së fundmi në Moskë për të diskutuar strategjitë për të garuar në zgjedhjet e vjeshtës. Pyetja kryesore është si të arrihet fitorja në garat lokale kundër një makinerie politike të mbështetur nga Kremlini, përgjigjen e së cilës nuk arritën ta merrnin. Policia ndërpreu aktivitetin e tyre nën arsyetimin se ngjarja kishte lidhje me një OJQ të huaj që shteti e kishte shpallur të padëshirueshme më 2017. Pjesëmarrësit që u arrestuan e përshkruan situatën si të pakuptimtë dhe të vështirë për ta besuar. tha Vladimir Kara-Murza, politikan opozitar. Frikësimi i kundërshtarëve është taktika kryesore e Kremlinit, duke u munduar t’i mbajë ata larg përfshirjes në zgjedhje dhe larg rrugëve. Mijëra persona u arrestuan gjatë protestave kundër dënimit të kritikut Navalny, shumica prej të cilëve u mbajtën në kushte mizore, ndërsa anëtarët e familjes u lanë në terr informativ. , thotë Anastasia, bashkëshorte e një protestuesi të burgosur. Të tjerë u përballën me një reagim të stilit sovjetik... , thotë Artem Nazarov, ish instruktor teatri. Ndërsa shtypja qeveritare vazhdon, aleatët e zotit Navalny bëjnë thirrje për moratorium të protestave në rrugë deri në pranverë. , tha Leonid Volkov, aleat i opozitarit Alexey Navalny. Opozita kërkon që të ushtrohet presion përmes protestave simbolike dhe thirrjeve për presion ndërkombëtar. Aleatët amerikanë dhe evropianë kanë kërkuar lirimin e zotit Navalny. Ata janë bashkuar në vendosjen e sanksioneve kundër udhëheqësve të lartë rusë. Megjithatë njohësit e situatës thonë se këto masa nuk pritet të sjellin ndryshime. , thotë Konstantin Sonin, economist në Universitetin e Çikagos. Megjithatë, profili në rritje i zotit Navalny brenda dhe jashtë vendit pas akuzave të tij për korrupsion në qeveri, duket qartë se ka marrë vëmendjen e Kremlinit. Njeriun që për vite ishte trajtuar si i parëndësishëm në politikë, Kremlini e dëshiron jashtë skenës politike me çdo çmim.